ක්‍රීඩා උපදේශකයින් නොමැති සෑම පාසලකටම අමාත්‍යාංශය මගින් ක්‍රීඩා උ‍පදේශකයින් පත් කිරීමට රුපියල් මිලියන 750ක්ද සුගතදාස සහ ඛෙත්තාරාම ක්‍රීඩාංගණ සංවර්ධනයට තවත් රුපියල් මිලියන 2,250ක්ද අයවැයෙන් වෙන්කිරීමට ජනාධිපති මහින්ද රාජපක්ෂ මහතා කටයුතු කිරීම මෙරට ක්‍රීඩාවේ සංදිස්ථානයක් බව ක්‍රීඩා ඇමැතිවරයා සඳහන් කළේය.මෙයට අමතරව ක්‍රීඩා අමාත්‍යාංශය අඛණ්ඩව සිදු කරන පළාත් ක්‍රීඩා සංකීර්ණ ඉදිකිරීම, නවකයින්ට අතදෙන දිස්ත්‍රික් ක්‍රීඩා සංචිත වැඩපිළිවෙළ, ක්‍රීඩා භාණ්ඩ, ක්‍රීඩා උපකරණ බෙදාදීම හා ජාත්‍යන්තර ක්‍රීඩා තරගවලට ක්‍රීඩක ක්‍රීඩිකාවන් සහභාගී කරවීම වැනි ක්ෂේත්‍රවලට රුපියල් බිලියන ගණන් මුදල් වෙන් කිරීමට ජනාධිපති මහින්ද රාජපක්ෂ මහතා පියවර ගෙන ඇතැයි ක්‍රීඩා ඇමැතිවරයා පැවැසීය.“මා ක්‍රීඩා ඇමැති ලෙස පත්වෙද්දී අමාත්‍යාංශයට වෙන්වී තිබුණේ රුපියල් මිලියන 500ක් වැනි මුදලක්.